Берунӣ (шаҳр)

Берунӣ (ӯзбекӣ: Beruniy, Беруний, қарақалп. Biruniy, Бируний), дар қадим Кос — шаҳр, маркази маъмурии ноҳияи Берунии и Мухтори Қарақалпоқистон. Дар соҳили рости дарёи Аму, 20 км шимол шақртари истгоҳи роҳи оҳани Урганҷ воқеъ аст. Роҳҳои автомобилгарду ҳавоӣ ва обӣ (дарёи Аму, бандараш Чалиш) Беруниро бо дигар ноҳияҳо мепайванданд. Аҳолиаш 50,7 ҳазор нафар (2008). Саноат Берунӣ – маркази саноатии Ҷумҳурии Мухтори Қароқалпоқистон. Заводҳои равған, хишт, асфалт, пахта (2 завод), матбаа, кинотеатр, қасри фарҳанг, китобхона, касалхона дорад. Берунӣ дар замонҳои қадим пойтахти Хоразм буд. Онро Кос (Кот), Фил (Фир), Шоббоз (Шоҳ Аббос) меномиданд. Шаҳр зодгоҳи олим ва мутафаккир Абурайҳон Берунӣ аст. Аз ин сабаб соли 1957 ба он номи Берунӣ дода шудааст. Эзоҳ Адабиёт Берунӣ // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.